TVD คาด Q2/58 กำไรโตกระฉูด!
TVD ยุติการลงทุนในประเทศ กัมพูชา , เวียดนาม , ลาว และ มาเลเซีย ที่ทำให้ผลการดำเนินงานได้รับผลกระทบอย่างมาก มองว่าจากนี้ไปผลประกอบการจะกลับมามีกำไรตามปกติ
17 มิ.ย. 2558

ผู้สื่อข่าวรายงานว่า บริษัท ทีวี ไดเร็ค จำกัด (มหาชน) หรือ TVD ได้ยุติการลงทุนในประเทศกัมพูชา, เวียดนาม, ลาว และมาเลเซีย เป็นที่เรียบร้อยแล้ว ซึ่งการลงทุนในประเทศดังกล่าวเป็นสาเหตุสำคัญทำให้ผลการดำเนินงาน 3 ไตรมาสล่าสุดได้รับผลกระทบอย่างมาก
ทั้งนี้ มองว่าต่อจากนี้ไปผลประกอบการของบริษัทจะกลับมามีกำไรตามปกติ และคาดว่าในไตรมาส 2 จะมีกำไรที่เติบโตโดดเด่นหลังมีข่าวดีเข้ามา